C 126/2
HU
Az Európai Unió Hivatalos Lapja
2022.3.21.
Az (EU) 2018/848 rendelet II. mellékletének II. része meghatározza az állattartási szabályokat.
Az (EU) 2018/848 rendelet II. melléklete II. részének 1.5.2.5. pontja meghatározza, hogy „(a)z állatnak a kémiai úton előállított allopátiás állatgyógyászati készítménnyel – az antibiotikumokat is ideértve – szokásos alkalmazási feltételek mellett történő utolsó kezelése és az említett állatból ökológiai módon előállított élelmiszerek előállítása közötti várakozási időnek a 2001/82/EK irányelv (4) 11. cikkében említett várakozási idő kétszeresének, de legalább 48 órának kell lennie.”
Az (EU) 2018/848 rendelet II. melléklete II. részének 1.5.1.2.
és 1.5.1.3. pontja az állatállományt érintő betegségmege­ lőzéssel kapcsolatban a következőket állapítja meg: „(i)mmunológiai állatgyógyászati készítmények használhatók”, és „(n) em használhatók megelőző kezelés keretében a kémiai úton előállított allopátiás állatgyógyászati készítmények, az antibiotikumokat és a szintetikus allopátiás molekulákból álló bóluszokat is ideértve”.
Ez implicit különbségtételt jelent az immunológiai állatgyógyászati készítmények és a kémiai úton előállított allopátiás állatgyógyászati készítmények között.
A vakcinák immunológiai állatgyógyászati készítmények, és használatuk szempontjából nem releváns az (EU) 2018/848 rendelet II. melléklete II. részének 1.5.2.5. pontja.
2. kérdés: Ha valamely ökológiai szárazföldi élelmiszer-termelő állatfajt a forgalombahozatali engedély e fajra vonatkozó feltételei szerint használt állatgyógyászati készítménnyel kezelnek, milyen élelmezés-egészségügyi várakozási időt kell alkalmazni a kémiai úton előállított allopátiás állatgyógyászati készítmény – az antibiotikumokat is ideértve– szokásos felhasználási feltételek mellett történő utolsó alkalmazása és az ezen állatból ökológiai módon előállított élelmiszerek előállítása között?
Válasz: Az (EU) 2018/848 rendelet a 61. cikkében meghatározottak szerint 2022. január 1-jétől alkalmazandó.
Az (EU) 2018/848 rendelet (43) preambulumbekezdése ismerteti az állatokra vonatkozó élelmezés-egészségügyi várakozási idővel kapcsolatosan a jogalkotó szándékát, és kimondja, hogy „(a)z állategészségügyi intézkedéseknek elsősorban a betegségek megelőzését célzó intézkedéseket kell magukban foglalniuk.
[...] A kémiai úton előállított allopátiás gyógyászati készítmények – az antibiotikumokat is ideértve – megelőző használatát nem szabad lehetővé tenni az ökológiai termelésben.
Mindazonáltal helyénvaló, hogy azonnali beavatkozást igénylő betegség vagy sérülés esetén legfeljebb az állat jóllétének helyreállításához szükséges ideig használni lehessen az említett készítményeket.
Ilyen esetben az ökológiai termelés fogyasztók szempontjából való integritásának fenntartása érdekében az említett gyógyászati készítmények használatát követő, a vonatkozó uniós jogszabályokban előírt élelmezés-egészségügyi várakozási időnek a szokásos várakozási idő kétszeresét kell kitennie és legalább 48 óra hosszúságúnak kell lennie.”
Az (EU) 2018/848 rendelet II. mellékletének II. része meghatározza az állattartási szabályokat; az állattartás a 3. cikk 27. pontjának meghatározása szerint házi- vagy háziasított szárazföldi állatok tartása, a rovarokat is beleértve.
Az (EU) 2018/848 rendelet II. melléklete II. részének 1.5.2.5. pontja alkalmazandó.
Ez a rendelkezés megállapítja, hogy „(a) z állatnak a kémiai úton előállított allopátiás állatgyógyászati készítménnyel – az antibiotikumokat is ideértve – szokásos alkalmazási feltételek mellett történő utolsó kezelése és az említett állatból ökológiai módon előállított élelmiszerek előállítása közötti várakozási időnek a 2001/82/EK irányelv (5) 11. cikkében említett várakozási idő kétszeresének, de legalább 48 órának kell lennie.”
Az (EU) 2018/848 rendeletben a 2001/82/EK irányelv 11. cikkére tett kereszthivatkozás különösen az említett cikk (2) bekezdésének második albekezdésére utal, amely megállapítja, hogy „[...] (a)mennyiben a felhasznált gyógyszeren nincs feltüntetve az érintett fajra vonatkozó élelmezés-egészségügyi várakozási idő, az élelmezés-egészségügyi várakozási idő nem lehet rövidebb, mint: – 7 nap tojás esetében, – 7 nap tej esetében, – 28 nap baromfi és emlős húsa esetében, beleértve a zsírszövetet, valamint a belsőséget”, és ezt úgy kell értelmezni, mint a forgalombahozatali engedély feltételeivel vagy azoktól eltérően használt állatgyógyászati készítmények élelmezés-egészségügyi várakozási idejére való utalást.
(4) Az Európai Parlament és a Tanács 2001/82/EK irányelve (2001. november 6.) az állatgyógyászati készítmények közösségi kódexéről (HL L 311., 2001.11.28., 1. o.), amelyet hatályon kívül helyez az állatgyógyászati készítményekről és a 2001/82/EK irányelv hatályon kívül helyezéséről szóló, 2018. december 11-i (EU) 2019/6 európai parlamenti és tanácsi rendelet (HL L 4., 2019.1.7., 4. o.).
(5) Az Európai Parlament és a Tanács 2001/82/EK irányelve (2001. november 6.) az állatgyógyászati készítmények közösségi kódexéről (HL L 311., 2001.11.28., 1. o.), amelyet hatályon kívül helyez az állatgyógyászati készítményekről és a 2001/82/EK irányelv hatályon kívül helyezéséről szóló, 2018. december 11-i (EU) 2019/6 európai parlamenti és tanácsi rendelet (HL L 4., 2019.1.7., 4. o.).